UNODC: ຂົງເຂດເອເຊຍ ໄດ້ເຫັນ ການເພີ້ມທະວີຂຶ້ນ ໃນການຄ້າຢາບ້າ 
ລາຍງານໃໝ່ກ່າວວ່າ ມີການລັກລອບຜະລິດຢາບ້າ ປະເພດກະຕຸ້ນປະສາດ ຫລື ATS ເພີ້ມຂຶ້ນ ຢູ່ໃນເອເຊຍ ຍ້ອນສາມາດຊອກຫາ ສານເຄມີຕົ້ນທີ່ສຳຄັນ ໄດ້ງ່າຍຂຶ້ນ .
MC: ລາຍງານສະຫະປະຊາຊາດສະບັບນຶ່ງ ກ່ຽວກັບການຄ້າຢາ ເສບຕິດ ຢູ່ໃນທົ່ວໂລກ ກ່າວວ່າ ເອເຊຍ ໄດ້ປະເຊີນໜ້າເພີ້ມຂຶ້ນ ກັບການໃຊ້ ແລະການລັກລອບການຄ້າຢາບ້າປະເພດກະຕຸ້ນ ປະສາດ ຫລື ATS ຍ້ອນສາມາດຊອກຫາ  ໄດ້ງ່າຍຂຶ້ນ ສານເຄ ມີຕົ້ນທີ່ສຳຄັນ ຈາກປະເທດຕ່າງໆຢູ່ໃນຂົງເຂດ ດັ່ງທີ່ນັກຂ່າວ ວີໂອເອ Ron Corben ລາຍງຈາກບາງກອກ ກໍແມ່ນວ່າຂົງເຂດ ເອເຊຍຍັງປະເຊີນໜ້າກັບການທ້າທາຍ ຈາກການຄ້າຢາເສບຕິດ ທີ່ຜິດກົດໝາຍ ທາງອິນເຕີແນັດນຳດ້ວຍ ກິ່ງສະຫວັນ ມີລາຍລະ ອຽດກ່ຽວກັບເລື່ອງນີ້ ມາສະເໜີທ່ານ ລາຍງານຂອງອົງການຄວບຄຸມຢາເສບຕິດແລະຕໍ່ຕ້ານອາດຊະຍາກຳຂອງ ສະຫະປະຊາ ຊາດ ຫລື UNODC ກ່າວວ່າ ຂົງເຂດເອເຊຍພົບເຫັນວ່າ ມີການເພີ້ມຂຶ້ນຢ່າງວ່ອງໄວໃນ ການຜະລິດຢາບ້າ ປະເພດກະຕຸ້ນປະສາດ ATS ໃນລະ ຍະບໍ່ເທົ່າໃດປີທີ່ຜ່ານມານີ້ຢູ່ໃນ ຂົງເຂດ ຊຶ່ງປະກອບເປັນຫຼາຍເຖິງ 50 ເປີເຊັນ ຂອງບັນດາຜູ້ຊົມໃຊ້ຢາເສບຕິດດັ່ງກ່າວຢູ່ ໃນໂລກ ຜູ້ປະສານງານໂຄງການຂອງ UNODC ໃນເຂດເອເຊຍຕາເວັນອອກ ທ່ານ Tun Nay Soe ກ່າວວ່າ ການໃຊ້ຢາບ້າ ເປັນບັນຫາທ້າທາຍທີ່ສຳຄັນຕໍ່ຂົງເຂດ ທ່ານ Tun Nay Soe ກ່າວວ່າ “ຢາບ້າ ຫລື Methamphetamine ນີ້ແມ່ນບັນຫາໃຫຍ່ ທີ່ສຸດ ນັບແຕ່ປີ 2008 ເປັນຕົ້ນມາ ມັນໄດ້ສະແດງໃຫ້ເຫັນເຖິງການເຕີບໂຕຢ່າງວ່ອງໄວ ໃນປີ 2008 ມັນມີພຽງແຕ່ 32 ຫລື 33 ລ້ານເມັດ ເທົ່ານັ້ນ ແຕ່ໃນປີ 2012 ພວກເຮົາມີ ເກືອບ 230 ລ້ານເມັດ ແລະເຖິງຢ່າງນັ້ນ ກໍຕາມ ຂໍ້ມູນຍັງບໍ່ທັນຄົບຖ້ວນເທື່ອ ແຕ່ດ້ວຍຂໍ້ມູນທີ່ ພວກເຮົາມີຢູ່ໃນປັດຈຸບັນນີ້ ພວກເຮົາສາມາດປະເມີນໄດ້ວ່າ ມັນຈະບໍ່ຫລຸດລະດັບຂອງປີ 2012 ” ທ່າອຽງທີ່ຄ້າຍຄືກັນນີ້ ກໍເປັນຫລັກຖານຢືນຢັນກັບພວກໃຊ້ຢາບ້າ ຊະນິດໃສໆ ທີ່ຮູ້ກັນໃນ ອີກຊື່ນຶ່ງວ່າ “ice” ນັ້ນ ໄດ້ສູງຂື້ນຢ່າງວ່ອງໄວຈາກສິບປີກ່ອນຢູ່ໃນ ປະເທດລາວ ກຳປູເຈຍ ໄທ ແລະຫວຽດນາມ ການຍຶດຢາບ້າປະເພດ “ice” ຢູ່ໃນຂົງເຂດໃນແຕ່ລະປີ ແມ່ນ 1 ລ້ານ 6 ແສນໂຕນ ສານເຄມີທີ່ສຳຄັນສຳລັບໃຊ້ຜະລິດປະເພດກະຕຸ້ນປະສາດ ແມ່ນມາຈາກຫລາຍປະເທດຢູ່ໃນຂົງເຂດ ທີ່ນຳໜ້າໂດຍ ເກົາຫລີ ຍີ່ປຸ່ນ ສິງກະໂປ ໄທ ຈີນ ແລະອິນເດຍ ບ່ອນທີ່ສານເຄ ມີເຫຼົ່ານີ້ ໄດ້ຖືກຫັນປ່ຽນຈາກການໃຊ້ຢ່າງຖືກຕ້ອງຕາມກົດໝາຍ ມາເປັນການຄ້າທີ່ຜິດກົດໝາຍ ອົງການ UNODC ກ່າວວ່າ ປະມານ 243 ລ້ານຄົນ ທີ່ມີອາຍຸ ລະຫວ່າງ 15 ຫາ 64 ປີ ຄື ປະມານ ຫ້າເປີເຊັນຂອງພົນລະເມືອງໂລກ ກ່າວກັນວ່າ ໄດ້ໃຊ້ຢາເສບຕິດທີ່ຜິດກົດໝາຍ ໃນຮອບປີທີ່ຜ່ານມາ ໃນແຕ່ລະປີມີປະມານ 200,000 ຄົນເສຍຊີວິດເນື່ອງມາຈາກການ ໃຊ້ຢາເສບຕິດທີ່ຜິດກົດໝາຍ ໂດຍທີ່ທາງຄອບ ຄົວຖືກປະປ່ອຍໃຫ້ໄດ້ຮັບຄວາມຍາກ ລຳບາກ ການຜະລິດຢາຝິ່ນ ຊຶ່ງເປັນວັດຖຸດິບສຳລັບເຮໂຮອິນນັ້ນ ແມ່ນນຳໜ້າໂດຍ ອັຟການິສຖານ ທີ່ໄດ້ມີການເພີ້ມເນື້ອທີ່ໃນການປູກຝັງຂື້ນເຖິງ 36 ເປີເຊັນ ໃນປີ 2013 ເປັນ 154,000 ເຮັກ ຕາ ໂດຍສາມາດຜະລິດຝິ່ນໄດ້ 5,500 ໂຕນ ຊຶ່ງ ປະກອບເປັນ 80 ເປີເຊັນຂອງການຜະລິດ ຝິ່ນຢູ່ໃນໂລກ ຢູ່ໃນມຽນມາ ຊຶ່ງເປັນປະເທດທີ່ຜະລິດຝິ່ນ ຫຼາຍເປັນອັນດັບສອງຂອງໂລກນັ້ນ ເນື້ອທີ່ການປູກຝັງແມ່ນຍັງຢູ່ໃນລະດັບປະມານ 57,800 ເຮັກຕາຊຶ່ງສ່ວນໃຫຍ່ແລ້ວຢູ່ໃນລັດສານ ທາງ ພາກເໜືອຂອງປະເທດ ທ່ານ Tun Nay Soe ຈາກ ຈາກອົງການ UNODC ກ່າວວ່າ ຄວາມທຸກຍາກເປັນແຮງກົດ ດັນຢູ່ເບື້ອງຫລັງພາໃຫ້ພວກຊາວບ້ານໃນລັດສານຫັນໄປຜະລິດຢາຝິ່ນ ທ່ານ Tun Nay Soe ກ່າວວ່າ “ໝູ່ບ້ານທີ່ປູກຢາຝິ່ນສ່ວນຫລາຍ ແມ່ນຢູ່ໃນເຂດສອກຫລີກ ເພາະສະນັ້ນສິ່ງທີ່ເກີດຂື້ນກໍຄື ສຳລັບພວກເຂົາເຈົ້າຈະປູກພືດ ຜັກແລະນຳໄປຂາຍນັ້ນ ແມ່ນ ມີຄວາມຍາກລຳ ບາກ ເພາະວ່າ ລະບົບການຂົນສົ່ງບໍ່ສະດວກ ແຕ່ການປູກຢາຝິ່ນນັ້ນມີຄວາມແຕກຕ່າງກັນຫຼາຍ ເຂົາເຈົ້າບໍ່ມີຄວາມຈຳເປັນຕ້ອງໄດ້ນຳອອກໄປຂາຍ ພວກຄ້າຢາເສບຕິດພຽງແຕ່ມາເຄາະປະຕູຂອງເຂົາເຈົ້າເທົ່ານັ້ນ ຕາບໃດທີ່ເຮົາຍັງບໍ່ມີຄວາມສາມາດ ແກ້ໄຂບັນຫາຄວາມທຸກຍາກຢູ່ໃນລັດສານໄດ້ຂ້າພະເຈົ້າບໍ່ຄິດເລີຍວ່າພວກເຮົາຈະສາມາດ ຍຸດຕິການ ປູກຝິ່ນຢູ່ໃນມຽນມາໄດ້ ” ອົງການ UNODC ກ່າວວ່າ ເຮໂຣອິນ ຍັງສືບຕໍ່ເປັນບັນຫາທີ່ສ້າງຄວາມວິຕົກ ກັງວົນທີ່ ສຳຄັນອັນນຶ່ງ ຢູ່ໃນຫລາຍໆປະເທດໃນເຂດເອເຊຍ ຮວມທັງ ຈີນ ມາເລເຊຍ ມຽນມາ ແລະຫວຽດນາມ ທ່ານ Tun Nay Soe ກ່າວວ່າ ການຂົ່ມຂູ່ອີກຢ່າງອື່ນນັ້ນກໍຄື ຜ່ານການຜະລິດ ແລະການ ລັກລອບຄ້າຢາເສບຕິດ ທີ່ເຮັດຈາກສານເຄມີຊະນິດໃໝ່ ເພື່ອກະຕຸ້ນລະບົບສູນກາງເສັ້ນ ປະສາດຫຼື psycho-active ແລະການຄ້າທາງອິນເຕີແນັດ ຢາເສບຕິດເຫລົ່ານີ້ ມັກຈະຢູ່ ນອກກົດໝາຍທີ່ມີຢູ່ແລ້ວ ແລະຮູ້ກັນພຽງເລັກນ້ອຍເຖິງຜົນກະທົບຕໍ່ປະຊາຄົມ ທາດແທ້ຂອງການຄ້າຢາເສບຕິດທີ່ຜິດກົດໝາຍຜ່ານທາງອິນເຕີແນັດ ເຮັດໃຫ້ ເປັນການ ຍາກທີ່ບັນດາເຈົ້າໜ້າທີ່ ຈະລະບຸພວກທີ່ເປັນເຈົ້າຂອງເວັບໄຊທ໌ ແລະບັນດາຜູ້ຊົມໃຊ້ ແລະ ເປັນທີ່ຮູ້ກັນໃນນາມ “ຕາໜ່າງມືດ” ໂດຍທີ່ບັນດາເຈົ້າໜ້າທີ່ກ່າວວ່າ ອາດມີມູນຄ່າເຖິງ ຫລາຍພັນລ້ານໂດລາ ບັນດາເຈົ້າໜ້າທີ່ສະຫະປະຊາຊາດ ກ່າວວ່າ ການລັກລອບຄ້າຢາເສບຕິດທີ່ຜິດກົດໝາຍ ນັ້ນ ຍັງສືບຕໍ່ຂະຫຍາຍຕົວ ຊຶ່ງມັກຈະເກີດຈາກບັນຫາ ຄວາມບໍ່ສອດຄ່ອງກັນແລະການສໍ້ ລາດບັງຫລວງຂອງຜູ້ປະຕິບັດກົດໝາຍ ແລະ ບັນຫາດ້ານຍຸຕິທຳ ແລະສຸຂະພາບ